

**בית הדין הצבאי המחוזי**

**מחוז שיפוטי דרום**

|  |  |  |
| --- | --- | --- |
| **בפני:** | **סא"ל רונן שור** | **- אב"ד** |
|  | **סא"ל שחר גרינברג** | **- שופט** |
|  | **רס"ן אלעד הורן** | **- שופט** |

**בעניין: התובע הצבאי (ע"י ב"כ, סגן קרן אור)**

**נגד**

**ח/XXX טוראי ת' א' (ע"י ב"כ,** **סרן מיה כץ**)

**הכרעת - דין**

על פי הודאתו, מורשע הנאשם בעבירה של הוצאת נשק מרשות הצבא, לפי סעיף 78 לחוק השיפוט הצבאי, התשט"ו - 1955, בהתאם לכתב האישום המתוקן ולפרטים הנוספים.

**ניתנה היום, כ"א באדר התש"ף, 17/03/2020, והודעה בפומבי ובמעמד הצדדים.**

\_\_\_\_(\_-\_)\_\_\_\_\_\_­ \_\_\_\_(\_-\_)\_\_\_\_ \_\_\_\_(\_-\_)\_\_\_ שופט אב"ד שופט

**גזר - דין**

הנאשם נותן את הדין בגין עבירה של הוצאת נשק מרשות הצבא, בכך שנטל במספר הזדמנויות כדורים בקוטר 5.56 מ"מ והעבירם לאזרח בתמורה כספית. כמו כן, נטל הנאשם מחייל אחר 5 מחסניות מלאות בכדורים, התרה בו לבל ידווח על האירוע, הסתיר את המחסניות בתוך החדר ולאחר מכן הוציאן לביתו. הנאשם משרת כלוחם מזה למעלה משנה, ההגנה מסרה כי וויתרה על טענות ראייתיות, והצדדים ציינו גם את החיסכון בזמן השיפוטי ואת הנסיבות האישיות של הנאשם. בשים לב לחומרת העבירה מחד גיסא ולנסיבות לקולה מאידך גיסא, וכן לאור המצב השורר במדינה, מצאנו כי הסדר הטיעון אליו הגיעו הצדדים הוא סביר ומאוזן ולכן נכבדו.

על הנאשם נגזרים, אפוא, העונשים הבאים:

1. ארבעה (4) חודשי מאסר לריצוי בפועל, שיימנו החל ביום מעצרו.
2. עונש מאסר מותנה בן שישה (6) חודשים למשך שלוש (3) שנים, שלא יעבור עבירות בנשק לפי חוק העונשין.
3. עונש מאסר מותנה בן שישה (6) חודשים למשך שנתיים (2), שלא יעבור עבירות בנשק לפי חוק השיפוט הצבאי.

**זכות ערעור תוך 15 יום.**

**ניתן היום, כ"א באדר התש"ף, 17/03/2020, והודע בפומבי ובמעמד הצדדים.**

\_\_\_\_(\_-\_)\_\_\_\_\_\_­ \_\_\_\_(\_-\_)\_\_\_\_ \_\_\_\_(\_-\_)\_\_ שופט אב"ד שופט

העתק נכון מן המקור

ליבי יעקובי, סרן

ע. משפטית לנשיאת בית הדין

חתימת המגיה תאריך הדפסה: 08/01/2019

נערך על ידי ל.ג